stanford-oval/wikipedia huggingface dataset:
1910 במדע
נולדו

9 בפברואר – ז'אק מונו, ביולוג צרפתי, חתן פרס נובל לפיזיולוגיה או רפואה.
13 בפברואר – ויליאם שוקלי, פיזיקאי אמריקאי, חתן פרס נובל לפיזיקה, ממציאי הטרנזיסטור.
1 במרץ – ארצ'ר ג'ון פורטר מרטין (Archer John Porter Martin), כימאי אנגלי, חתן פרס נובל לכימיה, ממציא שיטת הכרומטוגרפיה למקוטעין.
12 במאי – דורותי קרופוט הודג'קין, כימאית בריטית כלת פרס נובל לכימיה עבור מחקריה החלוציים בקריסטלוגרפיית קרני-X, שבאמצעותה מפענחים את המבנה המרחבי של מולקולות ביולוגיות.
11 ביוני – ז'אק קוסטו, אקולוג וחוקר ים. נחשב לאבי הצלילה המודרנית והצילום התת-מימי.
19 ביוני – פול פלורי (Paul Flory), כימאי אמריקני, חתן פרס נובל לכימיה, נדע על עבודתו בתחום הכימיה הפיזיקלית של פולימרים ומקרומולקולות.
22 ביוני – קונראד צוּזֶה, מהנדס גרמני, חלוץ בתחום המחשבים.
19 באוקטובר – סוּבּרהמַניאן צַ'נדראסֶקאר, אסטרופיזיקאי ומתמטיקאי אמריקאי ממוצא טמילי, חתן פרס נובל לפיזיקה על מחקרו בתחום המבנה וההתפתחות של כוכבים.
5 באוקטובר – נתן ג'ייקובסון, מתמטיקאי יהודי-אמריקאי, נודע בעיקר בשל תרומתו המכרעת להתפתחותה של תורת החוגים.
7 בנובמבר – אדמונד רונלד ליץ', אנתרופולוג בריטי.
24 בדצמבר – ויליאם פיקרינג (William Hayward Pickering), מראשי מהנדסי נאס"א.
נפטרו

12 במאי – ויליאם הגינס (William Huggins), אסטרונום בריטי (נולד ב-1824).
10 במאי – סטנסלאו קניזארו (Stanislao Cannizzaro), כימאי איטלקי (נולד ב-1826).
27 במאי – רוברט קוך, רופא גרמני, מהאבות המייסדים של מדע הבקטריולוגיה, מגלה מקור מחלת השחפת חתן פרס נובל ׁ(נולד ב-1843).
4 ביולי – ג'יובני סקיאפרלי (Giovanni Schiaparelli), אסטרונום איטלקי, גילה "תעלות" במאדים (נולד ב-1835).
13 באוגוסט – פלורנס נייטינגייל, אחות, סופרת וסטטיסטיקאית אנגליה. מייסדת מקצוע הסיעוד המודרני.
26 באוגוסט – ויליאם ג'יימס, פסיכולוג ופילוסוף אמריקאי. נחשב אבי הפונקציונליזם בפסיכולוגיה.
16 בספטמבר – הורמוזד רסאם, ארכאולוג, אשורולוג ודיפלומט בריטי ממוצא אשורי.
שביט היילי ב-29 במאי 1910
1888 במדע

| 0 | 1 | 2 | 3 |
| --- | --- | --- | --- |
|  |  | 1888  במדע |  |
< · 1886 · 1887 — 1888 — 1889 · 1890 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
אסטרונומיה

3 בינואר – הפעלת טלסקופ שובר-אור עם קוטר של 91 ס"מ במצפה הכוכבים ליק. היה הגדול מסוגו בעולם במשך כעשור.
ביולוגיה

פטר סטילמרק הצליח לבודד ריצין.
טכנולוגיה

1 במאי – ניקולה טסלה מקבל פטנט על מנוע אסינכרוני
15 במאי – אמיל ברלינר מקבל פטנט על תקליט.
4 בספטמבר – הקמת חברת קודאק
7 בדצמבר – ג'ון בויד דאנלופ מקבל פטנט על צמיג.
מתמטיקה

פרסום משפט הבסיס של הילברט
הגדרת מונח מתאם על ידי פרנסיס גלטון
הגדרת מונח קבוצה אינסופית על ידי ריכרד דדקינד
פיזיקה

היינריך הרץ גילה את גלי רדיו
נולדו

17 בפברואר – אוטו שטרן, פיזיקאי גרמני חתן פרס נובל (נפטר ב-1969)
13 במאי – אינג להמן, גאולוג דני (נפטר ב-1993)
13 באוגוסט – ג'ון לוגי ביירד, ממציא סקוטי, מחלוצי הטלוויזיה (נפטר ב-1946)
15 בנובמבר – חארלד סברדרוף, אוקאנוגרף שוודי (נפטר ב-1957)
נפטרו

19 בינואר – אנטון דה ברי, ביולוג גרמני (נולד ב-1831)
21 במאי – פרידריך גרקה, ממציא גרמני (נולד ב-1801)
23 באוגוסט – פיליפ הנרי גוס, ממציא וביולוג אנגלי (נולד ב-1810)
24 באוגוסט – רודולף קלאוזיוס, פיזיקאי גרמני (נולד ב-1822)
1 בנובמבר – ניקולאי פרז'וואלסקי, חוקר ארצות רוסי (נולד ב-1839)
1885 במדע

| 0 | 1 | 2 | 3 |
| --- | --- | --- | --- |
|  |  | 1885  במדע |  |
< · 1883 · 1884 — 1885 — 1886 · 1887 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
אסטרונומיה

20 באוגוסט – ארנסט הרטוויג גילה את S Andromedae, סופרנובה ראשונה שהתגלתה מחוץ לשביל החלב.
ביולוגיה

גילוי Plasmodium, טפיל שהוא בין הגורמים העיקריים למלריה.
גילוי Escherichia coli, החיידק החי במעי וחיוני לעיכול תקין.
טכנולוגיה

3 באפריל – גוטליב דיימלר מקבל פטנט על מנוע בעל בוכנה בודדת.
סתיו – קרל בנץ מקבל פטנט על ייצור מכונית.
גוטליב דיימלר ווילהלם מאייבך ייצור אופנוע ראשון.
ייצרו מערבל מזון חשמלי ראשון.
בשיקגו הסתיימה בנייה של גורד שחקים ראשון. הוא היה בעל 10 קומות בלבד.
רפואה

6 ביולי – לואי פסטר מבצע חיסון ראשון נגד כלבת.
תיאור ראשון של תסמונת טורט
נולדו

2 ביוני – האנס קרויצפלד, נוירולוג גרמני (נפטר ב--1964)
1 באוגוסט – ג'ורג' דה הוושי, כימאי הונגרי, חתן פרס נובל (נפטר ב-1966)
7 באוקטובר – נילס בוהר, פיזיקאי דני, חתן פרס נובל (נפטר ב-1962)
23 באוקטובר – יאן כוראלסקי, כימאי פולני (נפטר ב-1953)
9 בנובמבר – הרמן ואיל, מתמטיקאי גרמני (נפטר ב-1955)
2 בדצמבר – ג'ורג' מינו, רופא אמריקאי, חתן פרס נובל (נפטר ב-1950)
נפטרו

13 במאי – פרידריך הנלה, פיזיולוג גרמני (נולד ב-1809)
29 ביולי – הנרי מילן אדוארדס, זואולוג צרפתי (נולד ב-1800)
26 בנובמבר – תומאס אנדיוס, כימיכאי אירי (נולד ב-1813)
דזידר פרידמן

| --- | --- |

 לידה:  24 בנובמבר 1880 בוסקוביץ, צ'כיה 
 פטירה:  אוקטובר 1944 (בגיל 63) אושוויץ, גרמניה הנאצית 
 מדינה:  אוסטריה 
 מקום מגורים:  וינה 
 מפלגה:  מפלגת חזית המולדת האוסטרית 
 בן או בת זוג:  אלה פרדימן 
 
דזידר פרידמן (בגרמנית: Desider Friedmann, נולד ב-24 נובמבר 1880 בוסקוביץ', נרצח באוקטובר 1944, אושוויץ) היה פעיל ציוני, חבר פרלמנט, עורך דין וראש הקהילה היהודית האחרון בווינה לפני מלחמת העולם השנייה.
ראשית חייו

דזידר פרידמן נולד בעיר בוסקוביץ' שבמוראביה. הוריו, סמואל, סוחר במקצועו, ואמו, צלסטינה לבית פולק, חינכו את שבעת ילדיהם חינוך מסורתי. האב, סמואל כיהן כגבאי הקהילה היהודית בבוסקוביץ'.
דזידר סיים לימודיו בגימנסיה בעיר ברין בצ'כיה ואת לימודיו האקדמיים המשיך בווינה, אוסטריה. ב־23 בספטמבר 1904 הוענק לפרידמן תואר דוקטור למשפטים מאוניברסיטת וינה.
בינואר 1921 נשא פרידמן את אלה שטיאסני לאישה, באותה שנה נולדה בתם הבכורה ארנסטינה-רות ובשנת 1923 נולדה בתם השנייה הדוויג -לאה.
פעילות ציבורית

פרידמן היה ציוני נלהב מגיל צעיר. בווינה, פגש את בנימין זאב הרצל והושפע מאוד מרעיונותיו. במסגרת עבודתו המקצועית כמשפטן, שימש פרידמן כיועץ המשפטי של הביטאון היהודי ציוני שייסד הרצל די ולט (העולם).
בשנת 1920 נבחרו נציגי הציונים לראשונה לוועד הקהילה היהודית בווינה ופרידמן התמנה כסגן יו"ר הקהילה.
בשנת 1923 השתתף כציר בהקונגרס הציוני העולמי השלושה עשר שהתקיים בעיר קרלסבאד שבצ'כוסלובקיה. ובשנת 1929 השתתף כציר בהקונגרס הציוני העולמי השישה עשר בעיר ציריך שבשווייץ.
בבחירות 1933 השיגו הציונים רוב בקהילת וינה ופרידמן נבחר לעמוד בראשה.
ניצחון הפלג הציוני בבחירות 1933 היה יוצא דופן וקהילת וינה בהנהגת פרידמן הייתה לקהילה היהודית הראשונה במרכז אירופה בעלת רוב ציוני.
בתקופה זו גדלה אוכלוסיית יהודי וינה ו ב 1934 מנתה כ 180,000 איש (10% מכלל אוכלוסיית וינה)
בשנת 1934 נבחר לפרלמנט האוסטרי.
ד"ר פרידמן כיהן כיו"ר הקהילה היהודית עד הכרזת הסיפוח של אוסטריה לגרמניה (האנשלוס) וסילוקו ומעצרו על ידי הנאצים במרץ 1938.
בכל שנות כהונתו פעל פרידמן רבות למען יהודי הקהילה. אוסטריה באותם ימים הייתה נגועה באנטישמיות בקרב ארגונים רבים.
ד"ר פרידמן והנציגים הציונים האחרים פעלו מראשית צעדיהם למען חינוך יהודי ועברי מגיל הגן דרך בית הספר העממי והגימנסיה.
בנוסף, ד"ר פרידמן ומנהיגי הקהילה פעלו ותמכו בארגון הספורט היהודי המפורסם הכח וינה במיוחד במצבים שאגודות ספורט אוסטריות אנטישמיות לא אפשרו לארגון היהודי להשתמש במתקניו.
בשנת 1938 נקבע משאל עם באוסטריה על השאלה האם אוסטריה תסופח לגרמניה. ד"ר פרידמן יצא בשליחות הקנצלר האוסטרי קורט שושניג לגיוס כספים בארצות הברית ואנגליה כדי לממן תעמולה נגדית לתעמולה של מפלגות הנאציות (שתמכו בסיפוח).
פרידמן תמך בקיום המשאל ואמר ש"המשאל יבטא בבירור שהעם דוחה את הנאציזם" ו"מצופה מכל יהודי לעשות מעשה פטריוטי" (ולהצביע נגד הסיפוח). זוהי התבטאות אמיצה ביותר בהתחשב בכך שאוכלוסייה ניכרת של אוסטריה הייתה בעלת נטיות פרו־נאציות.
בזמן שהותו באנגליה גרמניה הנאצית סיפחה את אוסטריה (האנשלוס) וד"ר פרידמן מיהר לחזור לאוסטריה כדי להיות עם קהילתו.
פרידמן גם קיווה שבעזרת קשריו הבינלאומיים הרבים יוכל לעזור לבני עמו.
תקופת השלטון הנאצי > האנשלוס

ב-18 במרץ, חמישה ימים לאחר האנשלוס, פשטו קצינים נאצים ובראשם אדולף אייכמן על משרדי הקהילה היהודית.
הנאצים תפסו את רשימת התורמים לקיום משאל העם שיזם הקנצלר שושניג בניסיון למנוע את הסיפוח לגרמניה ועצרו את צמרת ההנהגה היהודית ובראשם יו"ר הקהילה ד"ר פרידמן (מספר העציר של ד"ר פרידמן היה 13921).
משרדי הקהילה נסגרו בהוראת הנאצים.
בשל תמיכתו ועזרתו הפעילה לקיום משאל העם הותקף ד"ר פרידמן בעיתונות וכונה בשלל כינוי גנאי והוצג כבוגד.
העצורים הוחזקו בקסרקטין המשטרה Elisabeth-Promenade ברובע התשיעי של וינה.[דרושה הבהרה]
בין 1–2 אפריל 1938 נשלח מוינה למחנה הריכוז דכאו בגרמניה, הטרנספורט הראשון "טרנספורט הפרומיננטים". הטרנספורט כלל 151 עצירים שהוגדרו כ"עצירים הזקוקים להגנה". שליש מהעצירים היו יהודים.
בין העצירים שנכללו ב"טרנספורט הפרומיננטים" היו פקידי הממשל של שושניג, קומוניסטים, סוציאליסטים, סוחרים אמידים וחברי ההנהגה היהודית וביניהם ד"ר פרידמן.
יומיים לפני חג הפסח, ב-13 באפריל, שוחרר ד"ר פרידמן מוכה, חבול ומושפל וחזר לוינה. בווינה חויב פרידמן להתייצב מדי יום במטה הגסטאפו במלון מטרופול.
ב 25 בספטמבר 1938 נעצר פרידמן פעם נוספת ונשלח למחנה הריכוז בוכנוואלד בגרמניה. לא ידועות כל הסיבות למעצר בבוכנוואלד למעט ההחלטה להחזיק בד"ר פרידמן לצורך מתן עדות ב"משפט הבגידה" נגד הקנצלר האוסטרי המודח שושניג.
לאחר כתשעה חודשים ב-10 במאי 1939 שוחרר פרידמן מבוכנוואלד והוחזר לוינה.
עד אותה עת מחצית מיהודי אוסטריה הצליחו להימלט.
בבוקר 24 בספטמבר 1942 הועלו ד"ר פרידמן ואשתו אלה בתחנת Aspangbahnhof על רכבת לגטו טרזיינשטט. מספר הטרנספורט 42/986 וזהו הטרנספורט האחד־עשר שיצא מוינה לטרזיינשטט. בטרנספורט זה נכללו 1,300 יהודים רובם קשישים ומסיבה זו כונה "טרנספורט הקשישים". בטרנספורט זה נכללו מנהיגים יהודים
וביניהם ד"ר פרידמן ואשתו אלה וסגנו המהנדס רוברט שטריקר.
תקופת השלטון הנאצי > גטו טרזינשטט

בגיטו טרזיינשטאט השתלב ד"ר פרידמן בהנהגה היהודית. בפקודת היום מספר TB- 227 מיום 3 באוקטובר 1942 שהוציא יעקב אדלשטיין "זקן היהודים" פורסם שד"ר דזידר פרידמן התמנה כחבר ב"מועצת הזקנים" של גטו טרזיינשטאט.
הערה: את הביטויים "זקן" ו"מועצת הזקנים" אימצו הנאצים ומקורם ב"פרוטוקולים של זקני ציון"
בתאריך 24 בנובמבר 1942 התמנה ד"ר פרידמן לממלא מקום "זקן היהודים" (פקודה TB-257)
בפקודת יום TB-295 מיום 3 במרץ 1942 פורסם שד"ר פרידמן הודח מ"מועצת הזקנים" מאחר ש"הרשה לעשן בנוכחותו". בהמשך פרידמן נכלא ושוחרר ממאסרו לאחר כחודש בהתערבותו של "ראש המשטרה היהודית" ד"ר קרל לווינשטיין.
(בגטו העישון היה אסור ועונשים כבדים היו צפויים למי שייתפס מעשן או אף מי שעישנו בנוכחותו).
בשנת 1943 החליטו הנאצים על הקמת בנק של "המנהל העצמי היהודי" בגטו טרזיינשטט. בפועל לבנק לא הייתה כל חשיבות כלכלית והוא נועד לצרכים תעמולתיים.
ד"ר פרידמן מונה ב-26 ביוני 1943 כמנהל הבנק (פקודה TB-336) בשל היותו נכבד יהודי בעל שם. פרידמן אולץ להציג את המערכת הבנקאית בטרזיינשטט בפני משלחת הצלב האדום הבינלאומי בעת ביקורה במחנה ולהשתתף בכפייה, כשאר אסירי הגטו בהסרטת סרט התעמולה התיעודי "טרזיינשטט - התיישבות יהודית".
בתאריך 16 בינואר 1944 התמנה ד"ר פרידמן בשנית ל"מועצת הזקנים" (פקודה TB-401)
מטרזיינשטט יצאו כל העת "משלוחי יהודים" מזרחה למחנות ההשמדה.
ב-12 באוקטובר 1944 בשעה 11.30 הוחל בהעמסת יהודים על טרנספורט נוסף מטרזיינשטט לאושוויץ. היה זה הטרנספורט השביעי (סימונו EQ) מתוך סדרה של אחד עשר הטרנספורטים האחרונים שיצאו מטרזיינשטט לאושוויץ. הטרנספורט כלל 1,500 איש והגיע לאושוויץ ב־14 באוקטובר 1944.
אל משלוח זה צורפו "על פי הוראה מיוחדת" (שם קוד נאצי להמתה מידית), מנהיגי היהודים, רוב חברי "מועצת הזקנים" עם בני משפחותיהם וביניהם ד"ר דזידר פרידמן ואשתו אלה לבית שטיאסני.
משפחתו

דזידר פרידמן נישא לאלי שטיאסני (1897–1944) ונולדו להם שתי בנות: ארנסטינה (טינה) רות (2019-1921) והדיוויג (הדי) לאה (1923–2013). שתי הבנות עלו לישראל לפני מלחמת העולם השנייה.
הנצחה

כיכר ברובע היהודי בווינה קרויה על שם ד"ר פרידמן.
לקריאה נוספת

רות בונדי, אדלשטיין נגד הזמן, זמורה ביתן מודן, תשמ"א
הערות שוליים

| --- | --- |
בקרת זהויות :  NLI: 987011252672705171  GND: 1234218518  ISNI: 0000 0004 9811 0717  LCCN: no2017033365  VIAF: 3411148997682759870008   WorldCat (עם VIAF): 3411148997682759870008
מוטרוטציה

מוטרוטציה (אנגלית: Mutarotation) הוא שינוי בסיבוב ספציפי במישור המקוטב של האור, כאשר הוא מועבר דרך אלדוהקסוזה, מונוסכריד בעל 6 אטומי פחמן וקבוצה אלדהידית H-C=O)).
מוטרוטציה בין אנומרים אלפא וביתא
מוטרוטציה מתייחסת להמרה של אנומר טהור של המיאצטל בתערובת של שני האנומרים הנמצאים בשיווי משקל. כפי שהשם מציע זהו שינוי ברוטציה (מוטה - שינוי, רוטציה - סיבוב). האור המקוטב מושג על ידי העברת אור רגיל דרך מנסרת ניקול.
בזמן המוטרוטציה צורות אנומרים אלפא או ביתא משתנות למבנה שרשרת הלוך וחזור. מוטרוטציה מתייחסת להמרה פנימית בין אנומרים אלפא וביתא. אף על פי כן, זה צריך להיות מומר לשרשרת פתוחה לפי שינוי קונפורמציה למבנה אלפא או ביתא.
לדוגמה, בגלוקוז פחמן מס' 1, פחמן אלדהידי, הוא פחמן אנומרי. בפרוקטוז פחמן מס' 2, פחמן קטוני הוא אנומרי. אנומרים משתנים בצורה ספונטנית שלא כמו אפימרים אשר יציבים תחת תנאים סטנדרטיים.
ברייס הארפר

| --- | --- |

 לידה:  16 באוקטובר 1992 (בן 32) לאס וגאס, ארצות הברית
 עמדה:  בסיס ראשון, המגרש החיצון הימני, חובט ייעודי
 גובה:  1.90 מטר
 מספר:  34, 3
 מכללה:  הקולג' של דרום נבאדה
 קבוצות כשחקן
 2012–הווה:  וושינגטון נשיונלס, פילדלפיה פיליז
 הישגים כשחקן
 8 השתתפויות במשחק האולסטאר (2012, 2013, 2015-2018, 2022, 2024) 2 זכיות בפרס ה-MVP של הליגה הלאומית (2015, 2021) MVP של ה-NLCS לשנת 2022 נבחר לקבוצת ה-All MLB לשנת 2021 3 זכיות בפרס החובט הכסוף (2015, 2021, 2023) 2 זכיות בפרס האנק אארון (2015, 2021) הוביל ה-NL בהום ראנים בשנת 2015 זכייה בהום ראן דרבי (2018) פרס הגולדן ספייקס (2010)
 
ברייס ארון מקס הארפר (באנגלית: Bryce Aron Max Harper; נולד ב־16 באוקטובר 1992) הוא שחקן בייסבול אמריקאי שמשחק בתפקידי בסיס ראשון, השדה החיצון, וכחובט ייעודי עבור הפילדלפיה פיליז של ליגת הבייסבול המקצוענית ה-MLB. הוא שיחק בעבר עבור הוושינגטון נשיונלס.
ביוגרפיה

ברייס הארפר נולד ב־16 באוקטובר 1992 בלאס וגאס, נבאדה, בארצות הברית.
אחרי שנתיים בבית הספר התיכוני בלאס וגאס בו הוא למד, עזב הארפר את הלימודים שם כדי שיוכל ללמוד בקולג' של דרום נבאדה. ב-2009 הוא הופיע על השער של גיליון של ספורטס איליסטרייטד, שם העניקו לו את התואר של הבן הנבחר של ענף הבייסבול. ב-2010 זכה בפרס "הגולדן הספייקס", פרס הניתן לשחק הבייסבול הלא מקצועני הטוב ביותר בארצות הברית. הנשיונלס בחרו בהרפר כבחירה הראשונה בדראפט של ה-MLB בשנת 2010. הוא ערך את הופעת הבכורה שלו ב-MLB עם וושינגטון ב-28 באפריל 2012, בגיל 19. הארפר נבחר למשחק האולסטאר באותה שנה, והפך לשחקן באחד מעמדות השדה הצעיר ביותר ששיחק במשחק אולסטאר אי פעם. בעונה הראשונה הארפר הפך לשחקן הצעיר ביותר שחטף את בסיס הבית מאז 1964 לפחות, וכן לשחקן הצעיר ביותר שחבט להום ראן מאז 1998.
הארפר זכה בפרס רוקי השנה של הליגה הלאומית (NL) ב-2012. ב-2015 הארפר הגיע לתיקו על המקום הראשון בטבלת ההום ראנים, ובאותה שנה הוא נבחר ל-MVP של ה-NL. הוא זכה בפרס בהצבעה פה אחד של הגוף הבוחר. בהיותו בן 22, הוא היה שחקן ה-MLB הצעיר ביותר שזכה בפרס. ב־2018 השתתף וזכה הארפר התחרות ההום ראן דרבי.
כשנגמר החוזה שלו עם הנשיונלס אחרי עונת 2018, הוא חתם על חוזה ל־13 שנים על 330 מיליון דולר, עם הפילדלפיה פיליס. . באותו זמן, היה זה החוזה בעל הסכום הגבוה ביותר בהיסטוריה בכל ענפי הספורט בצפון אמריקה. הארפר זכה בפרס ה-MVP השני שלו בשנת 2021, עונתו השלישית עם הפיליז. בעונה הבאה, על אף מספר פציעות, הוא עזר להוביל את הפיליז להעפלה הראשונה שלהם לטורניר שלאחר העונה (טורניר הפלייאוף) מזה אחת עשרה שנים, והיה מרכיב מרכזי בזכייתה של הקבוצה באליפות ה-NL, והגעתה לוורלד סיריס בפעם הראשונה מאז 2009, וזכה ב-MVP של סדרת ה-NLCS (חצי הגמר).
הערות שוליים

↑  Wagner, James (7 ביולי 2012). "Bryce Harper named to the all-star game". The Washington Post. נבדק ב-7 ביולי 2012. {{cite news}}:  (עזרה)
↑  "Bryce Harper steals home, first time for teenager since '64". CBSSports.com. 6 במאי 2012. נבדק ב-24 ביוני 2012. {{cite web}}:  (עזרה)
↑  Comack, Amanda (14 במאי 2012). "Bryce Harper hits first major league homer, gets curtain call". The Washington Times. אורכב מ-המקור ב-15 במאי 2012. נבדק ב-15 במאי 2012. {{cite news}}:  (עזרה)
↑  Ortiz, Jorge L. (19 בנובמבר 2015). "Nationals' Bryce Harper unanimous choice for NL MVP". USA Today. נבדק ב-19 בנובמבר 2015. {{cite web}}:  (עזרה)
↑  Kolur, Nihal (8 ביולי 2018). "Mookie Betts, Bryce Harper Headline All-Star Rosters". Sports Illustrated. נבדק ב-12 ביולי 2018. {{cite journal}}:  (עזרה)
↑  "Bryce can't throw, but can still DH. This HR proves it". MLB.com.
↑  "Harper on IL, out indefinitely with broken thumb". 26 ביוני 2022. {{cite web}}:  (עזרה)
| --- | --- |
בקרת זהויות :  LCCN: n2012020903  VIAF: 233350381   WorldCat (עם VIAF): 233350381 
ברייס הארפר במדי הפיליז ב-2019
1884 במדע

| 0 | 1 | 2 | 3 |
| --- | --- | --- | --- |
|  |  | 1884  במדע |  |
< · 1882 · 1883 — 1884 — 1885 · 1886 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
גאוגרפיה

אוקטובר – בכנס בינלאומי הוחלט שקו גריניץ' יהיה קו בסיסי במערכת הקואורדינטות.
טכנולוגיה

בניית מקלע מקסים
בניית טורבינת קיטור ראשונה על ידי צ'ארלס פרסונס
המצאת גלגל ניפקו
9 באוגוסט – ספינת אוויר צרפתית מבצעת טיסה מבוקרת במשך 23 דקות ועוברת מרחק של 8 ק"מ במסלול מעגלי סגור.
כימיה

הגדרת משוואת ארניוס לתיאור קבוע קצב.
ניסוח עקרון לה שטלייה
רפואה

טקקי קאניירו מיפן גילה את הסיבה למחלת בריברי.
הגדרת האקסיומות של קוך.
גילוי החיידק המהווה סיבה של דיפתריה.
תיאור ראשון של מחלת שארקו-מארי-טות.
נולדו

28 בינואר – אוגוסט פיקאר, פיזיקאי שווייצרי (נפטר ב-1962)
23 בפברואר – קזימיר פונק, ביוכימאי פולני (נפטר ב-1967)
24 במרץ – פטר דביי, כימאי הולנדי חתן פרס נובל (נפטר ב-1966)
12 באפריל – אוטו מאירהוף, ביוכימאי גרמני חתן פרס נובל (נפטר ב-1951)
8 בנובמבר – הרמן רורשאך, פסיכיאטר שווייצרי (נפטר ב-1962)
נפטרו

6 בינואר – גרגור מנדל, גנטיקאי אוסטרי (נולד ב-1822)
10 באפריל – ז'אן בטיסט דומה, כימאי צרפתי (נולד ב-1800)
10 במאי – שארל אדולף ווארץ, כימאי צרפתי (נולד ב-1817)
13 במאי – סיירוס מקקורמיק, ממציא אמריקאי (נולד ב-1809)
18 ביולי – פרדיננד פון הושטטר, גאולוג גרמני (נולד ב-1829)
11 בנובמבר – אלפרד ברם, זואולוג גרמני (נולד ב-1829)
25 בנובמבר – אדולף קולבה, כימאי גרמני (נולד ב-1818)
ריחאנה בנת זיד

| --- | --- |

 לידה:  שנות ה־90 של המאה ה־6 כנראה חג'אז, ערב הסעודית 
 פטירה:  631 אל-מדינה 
 מקום קבורה:  אל-בקיע 
 השקפה דתית:  יהדות, אסלאם 
 בן או בת זוג:  מוחמד (629–631) 
 
ריחאנה בנת זיד (בערבית: ريحانة بنت زيد) הייתה אישה יהודיה משבט בני נדיר, ולאחר מכן, במסגרת נישואיה, הייתה גם חלק משבט בני קוריט'ה. בעלה היהודי נהרג במהלך קרב השוחה שהתקיים בשנת 627 לספירה, ובעקבות כך היא נלקחה בשבי והפכה בהמשך לפילגש של מוחמד, למרות שישנם המחשיבים אותה כאחת מנשותיו של מוחמד. לא נולדו לה ילדים כולשהם ממערכת היחסים עם מוחמד ומערכת היחסים ביניהם הסתיימה עם מותה של ריחאנה באל-מדינה בשנת 631 לספירה.
ביוגרפיה

בשנת 627 צרו מוחמד וכוחותיו על בני שבט קוריט'ה באזור ית'רב במשך 25 ימים, ולבסוף נערך במקום קרב השוחה. במהלך הקרב ולאחריו נהרגו או הוצאו להורג כל הגברים, ואילו הנשים והילדים נלקחו בשבי, ולאחר מכן נמכרו לעבדות.
בין הנשים שנלקחו בשבי הייתה ריחאנה בנת זיד, אלמנתו של גבר בשם אל-חכים. מוחמד הציע לה להתאסלם ולהשתחרר מהשבי אך היא סירבה, אך לאחר זמן לא רב הסכימה להתאסלם ולהתחתן עם מוחמד. הנישואים המיידים היו בניגוד להוראות הקוראן, המצווה על אלמנה להמתין כארבעה חודשים בטרם תינשא מחדש, כדי להבטיח שאינה בהריון מבעלה הקודם.
ההיסטוריון הערבי בן המאה ה-9 אבן סעד ציין בכתביו שריחאנה נישאה למוחמד לאחר שהיא התאסלמה. חוקר הדת הפרסי בן המאה ה-11 אבו אסחאק א-ת'עלבי הסכים שהיא הפכה לאחת מנשותיו של מוחמד וכראייה לכך ציין שמוחמד שילם עבורה מוהר (נדוניה). חוקר הדת המצרי בן המאה ה-15 אבן חג'ר ציין שמוחמד העניק לריחאנה בית לאחר נישואיהם.
בדומה למעמדה של האישה המצרית מאריה אל-קבטיה - שיחד עם אחותה סירין בנת שמעון, הוענקה למוחמד על ידי המושל המצרי אל-מוקאווקיס בשנת 628 - אין הסכמה אוניברסלית בין החוקרים המוסלמים באשר לשאלה האם ריחאנה הייתה באופן רשמי אחת מנשותיו של מוחמד.
ריחאנה נפטרה בשנת 631 באל-מדינה, אחד עשר ימים לאחר החג' ושנה לפני מותו של מוחמד. היא נקברה בבית הקברות אל-באקי בעיר, בדומה לאחרים ממשפחתו של מוחמד.
ראו גם

נשותיו של מוחמד
צפייה - אישה יהודיה נוספת שהייתה אשתו העשירית של מוחמד
צחאבה
היהדות ומוחמד
הערות שוליים

↑  Ali, Kecia, Marriage and Slavery in Early Islam, Harvard University Press, p. 221.
↑  Norman Stillman, The Jews of Arab Lands: A History and Source Book, Philadelphia: Jewish Publication Society of America, 1979, p. 140.
↑  Ronen Yitzhak, "Muhammad’s Jewish Wives: Rayhana bint Zayd and Safiya bint Huyayy in the Classic Islamic Tradition", Journal of Religion & Society 9 (2007): 3.
↑  Yitzhak, "Muhammad’s Jewish Wives", 4.
| --- | --- |
בקרת זהויות :  NLI: 987012968965505171  TDVİA: reyhane-bint-semun  VIAF: 90057409   WorldCat (עם VIAF): 90057409
1880 במדע

| 0 | 1 | 2 | 3 |
| --- | --- | --- | --- |
|  |  | 1880  במדע |  |
< · 1878 · 1879 — 1880 — 1881 · 1882 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
3 ביולי – תחילת ההוצאה לאור של כתב העת Science
ארכאולוגיה

פלינדרס פיטרי החל בחקר הפירמידה הגדולה של גיזה
גילוי Gokstad ship - ספינת ויקינגים עתיקה.
מתמטיקה

גילוי מספר פרמה 65537 - המספר הגדול ביותר עד היום.
המצאת דיאגרמת ון על ידי ג'ון ון.
פיזיקה

גילוי פליטה תרמיונית על ידי תומאס אלווה אדיסון.
רפואה

מוריץ קפושי פרסם את ספרו Pathologie und Therapie der Hautkrankheiten in Vorlesungen für praktische Ärzte und Studierende, ספר חשוב לפיתוח דרמטולוגיה.
נולדו

18 בינואר – פאול ארנפסט, פיזיקאי אוסטרי (נפטר ב-1933)
24 ביוני – אוסבלד ובלן, מתמטיקאי אמריקאי (נפטר ב-1960)
נפטרו

6 במאי – פרידריך באייר, ממציא גרמני (נולד ב-1825)
9 ביולי – פול ברוקה, אנתרופולוג צרפתי (נולד ב-1824)
18 בדצמבר – מישל שאל, מתמטיקאי צרפתי (נולד ב-1793)
1901 במדע

| 0 | 1 | 2 | 3 |
| --- | --- | --- | --- |
|  |  | 1901  במדע |  |
< · 1899 · 1900 — 1901 — 1902 · 1903 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רשימת אירועים מדעיים עיקריים שהתרחשו ב-1901.
מדליית פרס נובל
ארכאולוגיה

חפירות במתלה (Mitla), אחד האתרים המרכזיים באואחאקה, מקסיקו.
גילוי חוקי חמורבי בעיר שושן, על ידי משלחת חוקרים צרפתים בראשות ג'ק דה מורגן.
ביולוגיה

גילוי אוקפי ממשפחת הג'ירפיים.
גאוגרפיה

6 באוגוסט – משלחת בריטית בראשות רוברט פלקון סקוט יוצאת לחקר אנטארקטיקה. פעילות המשלחת נמשכה עד לשנת 1904.
11 באוגוסט – משלחת גרמנית בראשות אריך פון דריגאלסקי יוצאת לחקר אנטארקטיקה. פעילות המשלחת נמשכה עד לשנת 1903.
16 באוקטובר – משלחת שוודית בראשות אוטו נורדנשלד יוצאת לחקר אנטארקטיקה. פעילות המשלחת נמשכה עד לשנת 1904.
כימיה

גילוי אירופיום על ידי יוג'ין דמרסיי (Eugène-Anatole Demarçay).
הכימאי הדני סרן סרנסן (Søren Peter Lauritz Sørensen) מגדיר את המושג pH.
טכנולוגיה

הקמה של לשכת התקנים הלאומית, מכון תקנים אמריקאי, החל מ-1988 נקרא המכון הלאומי לתקנים וטכנולוגיה.
המצאת סכין גילוח חד-פעמי על ידי קינג קמפ ג'ילט.
בניית שואב אבק חשמלי ראשון.
בעיר דטרויט החלו בייצור Oldsmobile Curved Dash - המכונית הראשונה בעולם שנכנסה לייצור סדרתי.
המצאת טכנולוגיה ליצור קפה נמס על ידי מדען יפני סאטורי קאטו (Satori Kato) שעבד בארצות הברית.
רישום פטנט על אטב ניירות על ידי הממציא הנורווגי יוהאן ואלר.
הפעלת גשר באורך של כ-13.3 ק"מ לצורך הפעלת המונורייל, מערכת הסעה חשמלית. בעיר וופרטל שבגרמניה.
מתמטיקה

ברטראנד ראסל הציג את הפרדוקס של ראסל.
אלכסנדר ליאפונוב פרסם את הוכחת משפט הגבול המרכזי.
פיזיקה

אלברט איינשטיין מפרסם מאמר מדעי ראשון שעסק בנימיות.
גוליילמו מרקוני מעביר אות רדיו הטרנסאטלנטי הראשון.
אוון וילאנס ריצ'רדסון פרסם מחקר בתחום פליטה תרמיונית.
האסטרונומית אנני ג'אמפ קאנון מפרסמת קטלוג ראשון של סיווג ספקטרלי של כוכבים, אמצעי חשוב להבנת הקשר בין הבהירות המוחלטת של כוכב לטמפרטורת פני השטח שלו.
רפואה

25 בנובמבר אלויס אלצהיימר מתאר את המחלה שנקראה על שמו מחלת אלצהיימר.
גילוי מחדש של אדרנלין על ידי מדענים יפנים.
פיתוח תאוריית התניה קלאסית על ידי איוואן פבלוב.
גאורג קלינג (Georg Kelling) מבצע ניתוח ראשון של לפרוסקופיה.
ויליאם גורג (William Gorgas) הצליח לעצור מגפה של קדחת צהובה בסין.
פיתוח מד לחץ דם על ידי הארווי קושינג ששיכלל את שיטת המדידה שפותחה על ידי הרופא האיטלקי סיפיונה ריבה-רוצ'י.
פרסים

פרס נובל מוענק לראשונה
פרס נובל לפיזיקה - וילהלם רנטגן, פיזיקאי גרמני, בהוקרה על התרומה היוצאת מן הכלל שהשיא בגילוי הקרניים המיוחדות שנקראו אחר כך על שמו.
פרס נובל לכימיה - יאקובוס ואן 'ט הוף, כימאי הולנדי, על גילוייו בתחום הלחץ האוסמוטי בתמיסות, קינטיקה של ריאקציות כימיות, שיווי משקל כימי וסטריאוכימיה.
פרס נובל לפיזיולוגיה או לרפואה - אמיל אדולף פון בהרינג, פיזיולוג גרמני, על פיתוח טיפול אנטי-רעלן נגד דיפתריה וחיסון נגד טטנוס.